Läinud aastal läks kogemata ringlusse 8000 100kroonist kupüüri, millel pole arvu 100 ümbritsevat hologrammristkülikut. Eesti Pank on neist kätte saanud 3853.    Vigased rahatähed on pank avastanud ringlusest naasnud raha kontrollides, kirjutab SL Õhtuleht.    Vigase raha on trükkinud Saksa firma Bundesdruckerei, sama trükikoda, kes saatis 2000. aastal Eestisse ka praakviiesaja-seid. Neidki on kokku  korjatud.    Praakraha on varemgi ringlusse sattunud, näiteks 2003. aastal läks käibele kümmekond 100kroonist, mille üks pool oli valge.    Delfi.ee